Võime tõdeda, et Jäär  on tugevate ja võimsate impulsside märk. Siin esineb dramaatilisi kõhklusi ja äärmisi pingutusi; sageli on see ebaõnne märk, kuid lõpptulemusena alati edu märk. Tema vastandmärgis Kaaludes saavutatakse tasakaalu ja võrdsuse kõrgeim aste, mis tuleneb nende kahe märgi vahel sooritatud viiest teost saadud õppetundidest. Just see avaldub enesevalitsemisena ja tasakaaluna, mis iseloomustab Heraklest, kui ta läheb Kaaludesse püüdma Metskulti.  Brahmaani sodiaagis on Jäära valitsejaks Vishnu, hindu kolmainsuse  (trimurti) teine isik, või inkarneerunud kosmiline Kristus, kes on vormi omandamise protsessi algatajaks ja lõppkokkuvõttes viib läbi ülestõusmise viimase etapi. Nõnda kehastavad Vishnu (või Kristus) kahte ürgimpulssi:  - vajadust luua ning ehitada vorm  - vajadust vabaneda ehk ülestõusmist vormist.  Just tung vabanemise järele viib Heraklese oma tegude algusse.